Document ID: 32006R0735

KOMMISSIONENS FORORDNING (EF) Nr. 735/2006
af 16. maj 2006
om ændring af forordning (EF) nr. 2659/94 om nærmere bestemmelser for ydelse af støtte til privat oplagring af ostene grana padano, parmigiano reggiano og provolone
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 10, litra b), og
ud fra følgende betragtninger:
(1)
Artikel 6, stk. 1, i Kommissionens forordning (EF) nr. 2659/94 (2) fastsætter støtten til privat oplagring af ostene grana padano, parmigiano reggiano og provolone. I betragtning af de finansielle midler, der er til rådighed, og under hensyntagen til udviklingen i oplagringsomkostninger og de forventede markedspriser, er det nødvendigt at regulere støtten. Hvad angår de faste omkostninger, bør støtteforanstaltningen ikke længere kompensere for andet end de daglige oplagringsomkostninger og de finansielle omkostninger, da oplagringen, som et naturligt led i fremstillingsprocessen for disse oste, ikke giver anledning til yderligere faste omkostninger.
(2)
Forordning (EF) nr. 2659/94 bør derfor ændres.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 6, stk. 1, i forordning (EF) nr. 2659/94 affattes således:
»1. Støtten til privat oplagring af ost fastsættes således:
a)
0,10 EUR pr. ton pr. kontraktoplagringsdag for oplagringsomkostningerne
b)
for de finansielle omkostninger, pr. kontraktoplagringsdag:
-
0,38 EUR pr. ton for grana padano
-
0,46 EUR pr. ton for parmigiano reggiano
-
0,30 EUR pr. ton for provolone.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. maj 2006.

Labels: 3
17
6